Enver Hoxha - Wikipedia

# Enver Hoxha

### Sa Wikipedije, slobodne enciklopedije

Enver Hoxha

Enver Hoxha (Hodža) (Gjirokastër, 16. oktobar 1908. - Tirana, 11. april 1985.), zloglasni i okrutni diktator u Albaniji od 1944. do 1985. Nikad nije bio šef države.

Rodio se u mjestu Gjirokastëru, na jugu Albanije, domu mnogih uglednih obitelji. Otac mu je bio trgovac tkaninama i za vrijeme njegova djetinstva puno je putovao. Zbog toga se Enver okrenuo stricu Hysanu koji je izvršio veliki utjecaj na njega. Hysan se borio za nezavisnost Albanije, što se i dogodilo 1912. godine. Protivio se vladama nakon nezavisnosti, posebno nakon dolaska kralja Zoga na vlast 1928. godine.

Počeo je 1930. studirati na univerzitetu u Montpellieru, ali je brzo odustao. Od 1934. do 1936. radio je u albanskoj ambasadi u Briselu. Neko je vrijeme radio kao učitelj, no kad se odbio učlaniti u Albansku fašističku stranku, otpušten je.

Izgubivši posao učitelja, otvorio je prodavaonicu duhana u Tirani. Uskoro su se tamo počeli skupljati pripadnici male skupine komunista. Za vrijeme invazije Mussolinijeve Italije na Albaniju, borio se protiv okupatora. Osnovao je Albansku komunističku partiju. Bio je njen glavni sekretar.

Nakon Drugog svjetskog rata bio je premijer Albanije od 1944. do 1954. godine. Od 1946. do 1953. bio je ministar vanjskih poslova. Divio se Staljinu i bio je pristaša marksizma-lenjinizma. Osnovao je tajnu policiju Sigurimi koja je ugnjetavala svoj narod i slijedila metode NKVD-a, MGB-a, KGB-a, i Stasija. Za sobom je ostavio 600.000 bunkera. Bunkeri su građeni za jednu osobu, ali Albanija je tada imala 3 miliona stanovnika. 1967. Albanija je postala ateistička država. Činio je čistke i na vlasti. "Pretvorio" je Albaniju iz polu-feudalne u industrijsku zemlju. Oduzimao je zemlju bogatim veleposjednicima, provodivši kolektivizaciju. Također je žestoko napadao Crkvu. Plijenio je džamije,crkve,samostane i svetišta, prenamjenivši ih u staje, skladišta ili kina. Djeci se nisu smjela davati vjerska imena. Svatko onaj uhvaćen sa Kuranom, Biblijom, ikonama ili bilo čime drugim suočio se sa dugotrajnim zatvorskim kaznama. Političkih protivnika rješavao se ubojstvima, tjeravši ih da emigriraju, ili ih je zatvarao u radne logore. Svaki treći Albanac iskusio je patnje od strane režima. Albanija je istupila iz Varšavskog pakta zbog intervencije na Čehoslovačku.

Povlastice su imali samo aparatčici ili visoki dužnosnici režima. 1981. povukao se u polu-mirovinu, te je umro 1985. u 77.godini.

Preuzeto sa: "http://bs.wikipedia.org../../../e/n/v/Enver_Hoxha_8c6e.html"

Kategorije: Albanski političari | Državnici

##### Views

- Članak
- Razgovor
- Trenutna verzija

##### Pretraga

##### Drugi jezici

- العربية
- Brezhoneg
- Български
- Català
- Česky
- Dansk
- Deutsch
- English
- Eesti
- Ελληνικά
- Español
- فارسی
- Français
- Hrvatski
- Ido
- Bahasa Indonesia
- Italiano
- ქართული
- Magyar
- Nederlands
- 日本語
- Norsk (bokmål)
- Occitan
- Polski
- Português
- Русский
- Shqip
- Српски / Srpski
- Srpskohrvatski / Српскохрватски
- Suomi
- Svenska
- Türkçe
- 中文